AJONEUVOJEN KÄYTTÖ- JA YLEINEN TURVALLISUUSOHJE - PDF
Download "AJONEUVOJEN KÄYTTÖ- JA YLEINEN TURVALLISUUSOHJE"
1 Hallitus LIITE 7 AJONEUVOJEN KÄYTTÖ- JA YLEINEN TURVALLISUUSOHJE Hallitus hyväksynyt x.x / 5
2 ROVANIEMEN KOULUTUSKUNTAYHTYMÄN AJONEUVOJEN KÄYTTÖ- JA YLEINEN TURVALLISUUSOHJE Ajoneuvojen käyttöohje Rovaniemen koulutuskuntayhtymällä on ajoneuvorekisterissä eri käyttötarkoitukseen hankittuja ajoneuvoja, työkoneita ja peräkärryjä. Tässä ohjeessa niistä käytetään nimitystä ajoneuvo. Ajoneuvojen omistajana on kuntayhtymä ja niiden käytöstä vastaavat tulosalueet. Ajoneuvot on hankittu Rovaniemen koulutuskuntayhtymän opetuskäyttöön tai kuntayhtymän muuhun toimintaan liittyvään henkilöiden ja tavaroiden kuljetukseen. Tulosalueiden vastuulla on huolehtia, että ajoneuvot ovat käyttökunnossa, täyttävät tieliikennelain vaatimukset ja ovat asianmukaisesti vakuutettu. Tämä ei poista kuljettajan vastuuta varmistaa ajoneuvon tieliikennelain mukaista ajokuntoisuutta. Lisäksi tulosalueet vastaavat siitä, että ajoneuvoja säilytetään asianmukaisesti ja niille varatuilla paikoilla. Ajoneuvoja voidaan erillisellä luvalla säilyttää toiminnan luonteesta johtuen muuallakin kuin niille varatuilla tavanomaisilla säilytyspaikoilla. Ajoneuvojen kuljettajina voivat toimia ajoneuvoluvan omaavat koulutuskuntayhtymän henkilökuntaan kuuluvat tai opiskelijat. Ajoneuvon kuljettajana voi toimia myös ulkopuolinen. Kaikissa tapauksissa kuljettajalla tulee olla siihen tulosalueen vastuullisen henkilön kirjallinen lupa. Tulosalueiden vastuulla on laatia tarkennetut ajoneuvoryhmäkohtaiset kirjalliset ohjeet. Työtehtävien ja opiskelijoiden opetukseen liittyvä kuljettaminen on tehtävä edullisinta kulkuneuvoa käyttäen. Edullisin kulkuneuvo on yleensä juna tai linja-auto. Siinä tapauksessa, että juna tai linja-auto ei tule kysymykseen on ensisijaisesti käytettävä kuntayhtymän omistamia ajoneuvoja. Tarvittaessa henkilökuljetuksiin sopivia ajoneuvoja vuokrataan lisää hankintarenkaan kilpailuttamalta sopimuskumppanilta. Virka- ja virantoimitusmatka on aina tehtävä niin lyhyessä ajassa ja vähin kokonaiskustannuksin kuin se on mahdollista (KVTES) Virka- ja virantoimitusmatka alkaa virkapaikalta ja päättyy virkapaikalle. Kaikki poikkeamat suunnitellulta ajoreitiltä tulkitaan yksityiskäytöksi, joka on kiellettyä. Mikäli työntekijä tai opiskelija käyttää perustellusta syystä omaa autoaan, on siitä sovittava erikseen lähimmän esimiehen tai vastuuopettajan kanssa. Tämän ohje koskee ensisijaisesti Lapin ja Oulun läänin alueella toteutettavia ajoja. Pidemmälle ulottuvat matkat tulee aina ratkaista tapauskohtaisesti. 2 (5)
3 Yleinen turvallisuusohje 1. Taustaa Nämä ajoneuvojen turvallisuusohjeet ovat osa Rovaniemen koulutuskuntayhtymän yhteisiä työsuojeluohjeita. Kaikkien ajoneuvojen käyttäjien ja opinto- tai muiden yhteisten matkojen järjestäjien velvollisuus on perehtyä näihin ohjeisiin ja noudattaa niitä. Nämä ohjeet on laadittu myös niin, että niitä noudattamalla ajoneuvon käyttäjän omakin turvallisuus paranee ja vastuut minimoituvat. 2. Rovaniemen koulutuskuntayhtymän ajoneuvojen käyttäjän vastuu ja velvollisuudet Ajoneuvon kuljettajana Sinä vastaat ensisijaisesti tieliikenteessä siitä, että käyttämäsi ajoneuvo on lain mukaisessa ja asiallisessa kunnossa. Sinä ajoneuvon käyttäjänä vastaat ensisijaisesti siitä, että ajoneuvon käyttöoikeus on työnantajasi toimesta sinulle myönnetty. Sinä vastaat henkilökohtaisesti, että sinulla on ajoneuvon kuljettamiseen oikeuttava voimassa oleva ajokortti. Sinä olet viime kädessä vastuussa siitä, että kuljettajantaitosi on riittävä ajoneuvon kuljettamiseen. Sinä joudut myös viime kädessä harkitsemaan ja päättämään sen, ovatko olosuhteet (ajokeli, kuntosi yms.) sellaiset, että ajo- ja kuljetustehtävä voidaan turvallisesti toteuttaa. 3. Ajoneuvon luovuttaminen Jos luovutat vastuullasi olevan ajoneuvon toiselle kuntayhtymän työntekijälle tai opiskelijakuljettajalle, varmista ensin, että hänellä on työnantajan myöntämä oikeus käyttää ajoneuvoa ja että hänellä on voimassa oleva asianomaisen ajoneuvon kuljettamiseen oikeuttava ajokortti. Jos joudut luovuttamaan ajoneuvon henkilölle, joka ei ole työsuhteessa tai ei opiskele kuntayhtymän oppilaitoksessa, neuvottele asiasta aina ensin esimiehesi tai (AJONEUVON KÄYTTÖOIKEUDEN MYÖNTÄJÄN) kanssa. Ajoneuvon luovuttajana harkitse myös se, voidaanko kyseinen kuljetus tai työ tehtävään luovutettavalla ajoneuvolla suorittaa. 4. Ajoneuvon vastaanottotarkastus Tarkista aina ennen ajoneuvon käyttöönottoa ja viimeistään ennen liikkeelle lähtöä, että - ajoneuvon rekisteriote on mukana - ajoneuvo on katsastettu - ajoneuvon ajopäiväkirja on mukana ja se on päivittäin täytetty käyttösi jälkeen asianmukaisin käyttötiedoin ja tiedot on nimikirjoituksilla vahvistettu 3 (5)
4 - ajoneuvo on ajallaan huollettu - ajoneuvon valot ja jarrut toimivat ja myös muut, etenkin lakisääteiset laitteet ja koneelimet, ovat kunnossa - ajoneuvossa on ajoneuvon turvallisuusohjeet Tarkista ennen ajoneuvon käyttöön ottoa moottoriöljyn sekä tuulilasin ja valojen pesunesteiden määrät. Tarkista polttoaineen määrän lisäksi myös jarrujen, kytkimen, ym. nesteiden määrä ja varmistu, että ne ovat ohjeiden mukaiset. Tarkista tuulilasin pyyhkijän sulkien kunto. Tarkista aina ennen liikkeelle lähtöä (vähintään silmämääräisesti) renkaiden ilmamäärä ja kunto sekä tarvittaessa mittaa tai mittauta ne. Tarkista ja puhdista tarvittaessa rekisterikilvet ja valolamppujen ja taustapeilien pinnat. Puhdista tarvittaessa tuulilasi ja ajoneuvon taka- ja sivuikkunat ja huolehdi, että näkyvyys säilyy myös ajon aikana. Jos menet ulkomaille, varmista, että ajoneuvon vakuutukset ovat kyseisissä valtioissa voimassa (esim. Venäjän lisävakuutukset). Viallisen auton liikenteeseen ottamisesta vastaan kuljettaja. 5. Ajoneuvojen turvallisuusvarusteet - Tarkista turvavöiden kunto ja toiminta - Tarkista, että niskatuet ovat paikoillaan, jos ne ovat alkuperäisiin rakenteisiin kuuluneet - Tarkista ensiapupakkauksen sijainti ja sisältö - Tarkista sammuttimen sijainti ja että se on asianmukaisesti huollettu - Tarkista vararengas ja renkaanvaihtovälineiden mukana olo ja kunto - Tarkista varoituskolmion ja muiden pakollisten varusteiden (esim. linja-autojen raivausvarusteet ym.) mukana olo ja kunto 6. Ohjeet kuljetuksen aikana ja päättyessä Huolehdi matkan aikana, että kaikki matkustajat käyttävät turvavöitä. Jos olet matkan johtaja tai opettaja, sinun vastuusi korostuu turvalaitteiden käytön osalta yli kuljettajan velvoitteen. Tupakointi oppilaitosten ajoneuvoissa on Tupakkalaissa kielletty. Ajoneuvon käyttäjän velvollisuus on valvoa, että lakia noudatetaan myös yhteiskuljetuksissa. Matkapuhelimen käyttö ajon aikana on Tieliikennelaissa kuljettajalta kielletty, ilman kädet vapaaksi jättävää hands free laitetta. On kuitenkin aina syytä muistaa, että 4 (5)
5 nappikuulokkeiden tai muiden lisälaitteiden käytöstä ei saa aiheutua ajamiselle haittaa. Suositeltavaa on pysäyttää ajoneuvo puhelun ajaksi turvalliseen paikkaan. Opinto- ja tutustumismatkojen matkanjohtaja ei voi olla matkan aikana alkoholin vaikutuksen alaisena. Matkalle osallistujat ja valvojat eivät saa esiintyä virka-aikana eivätkä tutustumismatkan kohteissa ja yleisellä paikalla päihtyneenä. Palavia nesteitä, kaasuja ja räjähteitä ei saa kuljettaa samassa tilassa ihmisten kanssa. Niiden kuljettava määrä on pyrittävä rajaamaan aina mahdollisimman pieneksi. Linjaautoissa ja pikkubusseissa niiden kuljettamisessa ei saa ylittää tieliikennelaissa määriteltyjä maksimimääriä. suorittaessasi tavarankuljetuksia noudatetaan kuormansidontamääräyksiä ja noudatetaan painorajoituksia. Huomioi myös, että kuorma jakautuu mahdollisimman tasaisesti ajoneuvon eri akseleille ja pyörille. Ajon päätyttyä täytä ajopäiväkirja asianmukaisesti. Älä unohda kirjallista vikailmoitusta. Huolehdi siitä, että vikailmoitukset toimitetaan asian omaiselle vastuuhenkilölle. Jos vika on turvallisuutta vaarantavissa ajoneuvon rakenteissa, varmista, että se on vikailmoituksessasi huomioitu. Täytä ajoneuvon polttoainesäiliö välittömästi käytön jälkeen. Huomioi myös ylitäytön vaarat. Kirjaa huoltotiedot myös ajopäiväkirjaan. 7. Vahingon sattuessa Liikennevahingon sattuessa auta ensin ihmisiä ja huolehdi välittömästi muun liikenteen ohjauksesta. Estä myös kuormalle aiheutuvat lisävahingot. Jos joudut vahinkopaikalta poistumaan (esim. avun hälyttämistä varten), mikäli mahdollista, järjestä ajoneuvon vartiointi. Ilmoita vahinko/tapaturma-asia viranomaisten lisäksi myös esimiehellesi ja ajomääräyksen antajalle. Ota heti vahinkopaikalla ylös vahinkoon osallistuneiden ja/tai aiheuttajan henkilötiedot ja ajoneuvojen rekisteri- ja vakuutustiedot. Suorita myös vahingon dokumentointi välittömästi vahinkotapahtuman jälkeen. Sama asia koskee myös materiaalivahinkoja. Vakavan onnettomuuden sattuessa ilmoita asia aina välittömästi poliisi- ja vakuutusviranomaisille sekä myös esimiehellesi. Epäselvissä ja merkittävissä vahinkotapauksissa käytä aina asiantuntija-apua (virkavalta paikalle). 8. Turvallisuusohjeiden noudattaminen Kuntayhtymän työntekijä ja ajoneuvon käyttäjänä vastaat siitä, että näitä turvallisuusohjeita ja määräyksiä noudatetaan. Nämä ohjeet astuvat voimaan välittömästi kun hallitus on ne hyväksynyt. 5 (5)